ຂ່າວສານ
45 ປີການພົວພັນສິງກະໂປ-ຫວຽດນາມ: ຕັດສິນໃຈພັດທະນາປະສິດທິຜົນການພົວພັນຄູ່ຮ່ວມມືຍຸດທະສາດ
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິງ
ແລະ ທ່ານລັດຖະມົນຕີສິງກະໂປ ຫຼີິຊຽນຫຼົງ
(ພາບ: TTXVN)
ທີ່ພິທີສະເຫຼີມສະຫຼອງ, ທ່ານຮອງນາຍົກລັດຖະມົນຕີ ຟ້າມບິ່ງມິງ ໃຫ້ຂໍ້ສັງເກດວ່າ, ການພົວພັນລະຫວ່າງຫວຽດນາມ - ສິງກະໂປ ພວມຢູ່ໃນໄລຍະພັດທະນາຢ່າງດີງາມທີ່ສຸດໃນ 45 ປີຜ່ານມາ. ບັນດາໝາກຜົນແຫ່ງການຮ່ວມມືຢ່າງກະໂດດຂັ້ນໄດ້ສະແດງໃຫ້ເຫັນຢູ່ໃນທຸກຂົງເຂດ ຈາກການເມືອງ, ເສດຖະກິດ, ວັດທະນະທຳ, ການສຶກສາ ຕະຫຼອດຮອດການພົວພັນແລກປ່ຽນປະຊາຊົນ. ທ່ານຮອງນາຍົກລັດຖະມົນຕີ ຟ້າມບິ່ງມິງ ຖືວ່າ.
“ຫວຽດນາມ ແລະ ສິງກະໂປ ລ້ວນແຕ່ສະໜັບສະໜູນ ແລະ ຍູ້ແຮງການພົວພັນ 2 ຝ່າຍ, ຫຼາຍຝ່າຍ ບົນພື້ນຖານບັນດາຫຼັກການສາກົນ. 2 ປະເທດລ້ວນແຕ່ຖືວ່າ, ຄວາມສາມັກຄີຂອງອາຊຽນ ໃນໂຄງປະກອບພາກພື້ນທີ່ພວມກຳນົດ ຈະແມ່ນພື້ນຖານເພື່ອນຳມາເຊິ່ງສະຖຽນລະພາບ ແລະ ຄວາມວັດທະນາຖາວອນໃນພາກພື້ນ, ໃນນັ້ນ ການພົວພັນລະຫວ່າງຫວຽດນາມ ແລະ ສິງກະໂປ ແມ່ນໜຶ່ງໃນບັນດາປັດໃຈສຳຄັນ ບໍ່ພຽງແຕ່ນຳມາເຊິ່ງຜົນປະໂຫຍດໃຫ້ທັງ 2 ປະເທດເທົ່ານັ້ນ, ຫາກຍັງປະກອບສ່ວນເຂົ້າໃນໝາກຜົນລວມຂອງພາກພື້ນ ແລະ ໂລກອີກດ້ວຍ”.
ນອກຈາກການຮ່ວມມືດ້ານການເມືອງ, ການປ້ອງກັນຊາດປ້ອງກັນຄວາມສະຫງົບແລ້ວ, ເສດຖະກິດໄດ້ຮັບຖືວ່າແມ່ນຂົງເຂດຫຼັກແຫຼ່ງໃນການພົວພັນຮ່ວມມືລະຫວ່າງ 2 ຝ່າຍ. ສິງກະໂປ ແມ່ນໜຶ່ງໃນບັນດາຄູ່ຄ້າແຖວໜ້າຂອງຫວຽດນາມໄດ້ຢືນອັນດັບທີ 2 ໃນອາຊຽນ ແລະ ຢືນອັນດັບທີ 8 ໃນໂລກ.
(ແຫຼ່ງຄັດຈາກ VOV)